cyanic-selkie/wikianc huggingface dataset:
Marianne Skarpnord
Karrieren som profesjonell
Skarpnord lyktes ikke med å beholde kortet på LET i 2005-sesongen og spilte i 2006 på Telia Tour. Kvalifiseringsskolen til LET for 2007 ga rett til å spille om lag ti turneringer på LET. Hun valgte likevel å spille hele sesongen på Telia Tour, der hun vant tre turneringer, ble nummer én på Order of Merit og fikk full igjen spillerett på LET påfølgende år. 2008-sesongen der begynte svært bra, med tre topp-10-plasseringer, herunder en andreplass bak Suzann Pettersen i Ladies Irish Open.
Den første seieren på LET kom 17. mai 2009 i Deutsche Bank Ladies Swiss Open, som hun vant med ett slag foran Melissa Reid. I oktober slo hun Laura Davies i et omspill om seieren i Ladies Italian Open. Hun avsluttet sesongen som nummer fire på pengelisten, hennes beste sesong i karrieren.
I desember 2009 endte Skarpnord på andreplass i LPGA-tourens kvalifiseringsturnering og var dermed kvalifisert for spill i USA året etter. Hun endte 2010-sesongen på 125.-plass på pengelisten og valgte å vende tilbake til Norge og Europa.
Joakim Bangstad
Joakim Bangstad (født 22. april 1986 på Bangstad i Bindal) er en norsk skytter. Han skyter for Indre Bindal Skytterlag innen DFS skytedisipliner.
Marianne Skarpnord
Karrieren som profesjonell
Skarpnord vant den første utgaven av LET Access Series-turneringen Ladies Norwegian Challenge da denne ble arrangert på Hauger Golfklubb i 2012, og året etter vant hun South African Women's Open på LET. I februar 2015 ble hun forlovet med den australske Europatour-spilleren Richard Green. Senere samme måned vant hun Oates Victorian Open på den australske ALPG Tour.
Joakim Bangstad
Han har drevet med skyting siden 2001, og har følgende meritter:
Marianne Skarpnord
Karrieren som profesjonell
Skarpnord kom på delt 25.-plass i OL i Rio de Janeiro i 2016. Hun forsøkte å kvalifisere seg til LPGA-touren igjen høsten 2016, men misset cuten i den siste av tre kvalifiseringsturneringer.
I 2019 vant hun Ballarat Icons ALPG Pro Am på ALGP-touren og Australian Ladies Classic på LET (og ALPG) og ble nummer fem på pengelisten på damenes europatour. Hun ble også kåret til årets spiller, en utmerkelse som stemmes frem av de andre spillerne og går til den som har bidratt mest til touren i løpet av året.
Hennes femte seier på LET kom i juli 2021 da hun vant den individuelle delen av Aramco Team Series – London.
Västerås kommune
Västerås kommune er en kommune i Västmanlands län i landskapet Västmanland i Sverige. Kommunen har grenser til nabokommunene Hallstahammar, Surahammar og Sala i Västermanlands län. I øst har kommunen grense mot Enköping kommune i Uppsala län og i sør ved Kvicksund er det broforbindelse over Mälaren til Eskilstuna kommune i Södermanlands län. Kommunens administrasjonssenter ligger i Västerås. Kommunen var i 2011 Sveriges sjette største kommune etter folketall, og tettstedet Västerås var rangert som Sveriges femte største by etter folketall.
Tettsteder
Västerås kommune har fjorten tettsteder. I tabellen oppgis antall innbyggere per 31. desember 2010.
Vennskapsbyer
Västerås har åtte vennskapsbyer :
Noter
<references group='lower-alpha'/>
Emma de Caunes
Emma de Caunes (født 9. september 1976 i Paris) er en fransk skuespillerinne, som pleier å være til stede i Cannes.
De Caunes er datteren av skuespiller og filmregissør Antoine de Caunes og grafisk designer Gaëlle Royer. Besteforeldrene hennes er journalisten Georges de Caunes og Jacqueline Joubert, en av de første kanalvertene på fransk fjernsyn.
De Caunes’ karriere begynte da hun var ti år i en rolle gitt av Michèle Reiser, hennes gudmor. Hun fikk sin bachelor i film i 1995. Hun deltok i noen reklamefilmer før hun fikk sin første hovedrolle i Sylvie Verheydes Un Frère (1997). For sin rolletolkning i denne filmen vant hun den franske filmprisen César du cinéma som «Mest lovende kvinnelige skuespiller» i 1998 og som «Beste kvinnelige skuespiller» i filmfestivalen i Paris året etter.
Rieseltall
Et rieseltall er i matematikken et odde naturlig tall k hvor heltallene på formen k·2n−1 er sammensatte for alle naturlige tall n.
Med andre ord, når k er et rieseltall, er alle medlemmer av følgende sett sammensatte:
Simpele
Simpele er en tidligere finsk kommune i Kymmene län (nå i landskapet Södra Karelen). Kommunen hadde 3 894 innbyggere i 1963 og et areal på 94,6 km². Simpele var en finskspråklig kommune som grenset til kommunene Rautjärvi og Parikkala. Den hadde også grense mot Russland.
Ved krigsavslutningen i 1944 ble 28,8 km² av kommunen avstått til Russland.
Den 1. januar 1973 ble Simpele innlemmet i Rautjärvi kommune.
Rieseltall
Rieselproblemet består av å fastslå det laveste rieseltallet. Det er ikke funnet noe dekningssett for noen k mindre enn 509203, derfor er det antatt at dette er det laveste rieseltallet. Likevel er det funnet 65 lavere verdier av k som kun har gitt sammensatte tall for alle n man har testet. De laveste av disse er 2293, 9221, 23669, 31859, 38473, 40597, 46663, 65531, 67117 og 74699.
Interessentskabet Hardangeren
Interesseselskapet Hardangeren var et dampskipsrederi i Hardanger, etablert i 1868. Etter en tid på midten av 1800-tallet med en del spredte forsøk på dampskipsferdsel på Hardangerfjorden, tok kaptein Helje Aga i 1868 initiativet til å stifte et nytt selskap eid av lokale krefter. Aksjekapitalen på 100 000 kroner, fordelt på 500 aksjer, ble fulltegnet sommeren 1868. Høsten samme år ble det holdt stiftelsesmøte i Øystese og 19. mars 1869 ble lover for «Interessentskabet Hardangeren» vedtatt på Utne, og følgende styre ble valgt: Skipsbyggermester Jens Gran, lensmann D.O. Opheim, gårdsbruker J. Lillegraven, lærer Lars Haugse og Bankkasserer Joh. Jak. Utne.
Selskapets første skip fikk navnet DS Hardangeren og ble bygget ved Bergens Mekaniske Verksted i 1869. Hardangeren var etter tidens krav et vakkert og tidsmessig skip. Helje Aga ble tilsatt som skipets første kaptein, og den første turen ble foretatt 15. juni 1869. Skipet hadde to ukentlige turer mellom Bergen og Hardanger. Til tross for sterk konkurranse fra andre skip som for eksempel DS «Vikingen» (1865), DS «Vøringen» og DS «Bjørnen» klarte Hardangeren seg meget bra og selskapet kunne flere år gi opp til 20 prosent utbytte til eierne. Etterhvert fikk de sin fulle hyre med å ta unna trafikken. På samme tid slet naboselskapet Det Søndhordlandske Dampskibsselskab med inntjeningen og hadde ledig kapasitet, og det var mange som så potensialet i å slå sammen de to selskapene for å optimalisere bruken av skipene og få til et enda bedre samferdselstilbud i Hardanger og Sunnhordland. På generalforsamlingen til Interessentskabet Hardangeren i Bergen 31. mai 1880 ble det vedtatt at selskapet fra 1. juli 1880 skulle slå seg sammen med Det Sønhordlandske Dampskipsselskab. Det nye selskapet ble konstituert 23. oktober 1880 og fikk navnet Hardanger Søndhordlandske Dampskipsselskab (HSD). Dette var opprinnelsen til HSD som etterhvert skulle utvikle seg til å bli et av landets største transportselskap.
Corbett (topp)
En corbett er en topp i Skottland med en høyde på mellom 2,500 og 3,000 fot over havet, tilsvarende fra 762 til 914,4 meter over havet, og en primærfaktor på minst 500 fot (152,4 meter).
Navnet kommer fra John Rooke Corbett, som laget listen over toppene i 1920-årene. Han var en klatrer fra Bristol som var medlem av Scottish Mountaineering Club. Listen ble utgitt posthumt, etter at hans søster hadde gitt den til SMC.
Det er 219 corbetts, mange av dem i områder hvor det ikke er noen munros som Moidart, Applecross, Southern Uplands, Isle of Arran, Jura, Rùm og Harris.
Mulligan
En mulligan er et slag som tas om igjen i golf, og kan regnes som en andre sjanse for å få en god start på spillet. Mulligan er strengt forbudt i spillets offisielle regler, men kan forekomme i sosialt golfspill.
Det er flere teorier om begrepets opprinnelse. United States Golf Association (USGA) siterer tre forskjellige historier som forklarer at ordet kommer fra navnet til en canadisk golfspiller, David Mulligan, som spilte på St. Lambert i Montréal i 1920-årene. Ifølge den ene versjonen slo David Mulligan et nytt slag etter å ha feilslått det første slaget. Mulligan kalte ekstraslaget et «korreksjonsslag», men vennene hans syntes det passet bedre å oppkalle skikken etter ham. En annen historie forteller at ekstraslaget ble gitt til Mulligan fordi han var nervøs og ustø etter en vanskelig kjøretur til banen. I den siste versjonen om David Mulligan fikk han et ekstraslag etter å ha forsovet seg og hastet til banen for å rekke utslagstiden.
Ifølge USGA ble begrepet utbredt i 1940-årene.
Lista över golftermer
Funkrock
Karakteristika
Funkrock er en sammensmelting av funk og rock. Mange instrumenter kan bli benyttet i musikken, men lydbildet domineres av en definitiv bass- eller trommerytme og elektriske gitarer. Bass- og trommerytmene er influert av funk-musikk, men med mer intensitet, mens gitaren kan være funk- eller rock-influert, som regel med distorsjon.
Funkrock-artister på 1970-tallet
Jimi Hendrix var den første kjente artisten som kombinerte rytmer og riffer fra tidlig funk med sin rock-sound. Det kanskje tidligste eksemplet er sangen «Little Miss Lover» (1967). Live-albumet Band of Gypsys inneholder funky riff og rytmer over det hele (spesielt sangen «Power of Soul») og hans ufullførte album inneholdt også et par funkrock-sanger, som «Freedom», «Izabella» og «Straight Ahead».
George Clinton har vært sentral i sjangeren siden 1970. Clinton skapte navnet «P-Funk» for de nye funk-konseptene han hadde hentet fra tidligere medlemmer av James Browns band (som Maceo Parker og Bootsy Collins) og nye unge musikere som gitaristen Eddie Hazel. Gruppene hans, Funkadelic og Parliament, utga typiske eksempler som Maggot Brain (1971). Gruppens senere funkrock-album var Cosmic Slop, Standing on the Verge of Getting It On, Hardcore Jollies og Let's Take It To The Stage. Senere album som One Nation Under A Groove og Electric Spanking of War Babies hadde en mer radio-vennlig sound, men bevarte likevel mye av bandets funkrock-innstilling. Disse arbeidene var blan de primære påvirkningene for en hel generasjon av funk- og hiphop-artister, fra Red Hot Chili Peppers til Snoop Dogg.
Blant andre funkrock-pionerer som utviklet seg på 1970-tallet var det britiske rock-bandet Trapeze og de amerikanske gruppene Shotgun, Mother's Finest, og Black Nasty. Sangeren og modellen Betty Davis spilte også inn viktige funkrock-album. Funkrock-artistene ble imidlertid ikke foretrukket av R&B-plateselskaper. For eksempel ønsket gitaristene i Chic opprinnelig å spille inn funkrock, men endte opp som et disco-band etter å ha blitt refusert av plateselskapene. Til tross for sin påvirkning på senere tiders populærmusikk var ikke funkrocken et spesielt fremtredende fenomen på 1970-tallet, og kun noen få funkrock-artister dukket opp på platelistene.
Funk-påvirkning på kjente artister på 1970-tallet
I tillegg til de få ekte funkrock-gruppene som dukket opp, så var det også mange betydningsfulle band på den tid som tangerte funkrock-sound. Blant disse var følgende artister:
1980-tallet
Blant sjangerens representanter fra 1980-tallet til i dag er Jane's Addiction, Fishbone, Mr. Bungle, Primus, Living Colour, Spin Doctors, samt Prince som viste vei med spinoff-bandene The Time og Mazarati, som all har bidratt til å skape, utvide og definere funkrock-stilen.
The Red Hot Chili Peppers andre og tredje album, utgitt i perioden 1985-1987 med gitaristen Hillel Slovak, er av mange fans ansett som de mest funk-orienterte albumene deres. Dette er ofte karakterisert ved en drivende bass-linje som spilles over et sparsomt gitarspor iblant avbrutt av metal-lignende riff og soloer (som for eksempel soloen på midten av «Backwoods»).
1990-tallet
Først på 1990-tallet var det flere band som kombinerte funky rytmer med heavy metal-gitarer, noe som resulterte i undersjangren «Funk metal», hvor hovedvekten legges på bruk av mye tyngre forvrengte gitarlyder. Funkrock benytter normalt en lettere, «knasende», forvrengt gitarlyd, og den musikalske hovedvekten er vanligvis mer rytmedrevet med framtredende basslinjer, mer rytmisk i R&B-betydning. Et av de beste eksemplene kan høres på Red Hot Chili Peppers album Blood Sugar Sex Magik (1991). Andre betydningsfulle funkrock-artister fra 1990-tallet er gitaristen Stevie Salas og funk metal-bassisten TM Stevens. Sistnevntes album Boom! (1995) er et utmerket eksempel på basstunge sanger blandet med rytmiske gitar-riff. Lenny Kravitz er en av de mest framtredende musikerne i dag når det gjelder sammensmelting av rock-riff og funk-rytmer, eksemplifisert med låter som «Tunnel Vision», «Always on the Run», og «American Woman». Incubus har også syslet med sjangren med album som Fungus Amongus og S.C.I.E.N.C.E.. Jane's Addiction har inkludert funkbaserte rutiner i mange spor. Slipknot gjorde det samme i sine tidlige tider, med spor som «Bitchslap» og «Confessions» fra Mate. Feed. Kill. Repeat., og også Limp Bizkit bruker funk metal
Einar Sandberg
Einar Sandberg (født 1876, død 1947) var en norsk maler.
Sandberg ble født i Fredrikstad, men bosatte seg på Lillehammer og ble en av de såkalte lillehammermalerne. Han var elev av Erik Werenskiold, Kristian Zahrtmann (i København 1903-05) og Henri Matisse (i Paris 1909-10). Han er kjent for sine enkle og stemningsfulle landskapsmalerier med østlandsmotiv.
Ricardinho
Ricardo Luiz Pozzi Rodrigues (født 23. mai 1976 i São Paulo, Brasil) er brasiliansk fotballspiller.
Ricardinho spiller nå i Clube Atlético Mineiro, men har også spilt for ni andre klubber. Han spiller som sentral midtbanespiller og er 1,73 cm. høy. Han debuterte for det den 28. mars 2000, og har spilt 23 kamper og scoret ett mål på landslaget. Ricardinho var med i Brasils tropp til VM 2002 og VM 2006.
Gaffelkors
thumb|Cunninghams gaffelkors er [[svart på sølv bunn, i skjoldet til den skotske jarlen av Glencairn.]] Gaffelkors, grenkors, ypsilonkors, røverkors, pythagoreiskt kors, kalles et kors som er formet som bokstaven Y.
Denne korsfiguren er brukt i våpenskjold fra middelalderen, i alle land med europeisk heraldikk og i både private og offentlige våpen. Det finnes våpenskjold med bare et gaffelkors, men også med gaffelkors og tilleggsfigurer i feltene mellom korsarmene. Gaffelkorset kan dessuten være formet med snitt f.eks. bølgesnitt i Nigerias riksvåpen og det norske kommunevåpenet Kvinnherad. Noen skjold er inndelt i tre felter ved et gaffelsnitt.
Gaffelkorset kan gå helt ut til skjoldets sidekanter (engelsk: a pall), eller ikke berøre sidekantene, men være «svevende» (engelsk: a shakefork). Gaffelkorset er ofte regnet som en av de heraldiske heroldsfigurene.
I våpenskjold er gaffelkors ofte formet slik at alle endestykkene er spisse. Dette spesielt når skjoldformen er trekantet med en spiss nederst.
Et berømt våpenskjold med et svevende gaffelkors, er for den vidt utbredte skotske klanen Cunningham. Den har hatt medlemmer også i de skandinaviske landene. Disse medlemmene brukte gaffelkors med mindre tilleggsfigurer i sine våpenskjold, som brisyrer. Et av disse våpnene har en stjerne i øverste vinkel, og det fantes bl.a. utskåret på altertavle i en kirke for lensherren John Cunningham ("Hans Køning / Koning") på 1600-tallet. Våpenet er nå i Tromsø museum og er gjengitt på Arnstein Rønnings nettsted http://heraldikk.blogspot.com/
Gaffelkorset formet som en Y i strekfigur, er mye brukt i bumerker. Den kan være både med vinkeldelen som peker oppover og nedover, og med tilleggsfigurer som små tverrstreker på en eller flere av armene. Gaffelkorset i bumerker har vært kalt for «rypefot». En variant som har vinkelen vendt nedover og en strek mellom vinklene, blir ofte kalt for «hanefot».
Gaffelkors som figur i bumerker kan være en variant av trikvetra, av lysteren (trefork eller «Neptungaffel»), og kanskje av «haglrunen» som er lik kristogrammet.
Gaffelkors i bumerker er tolket som et kristent, religiøst symbol av den svenske bumerkeforskeren Tuve Skånberg.
Domenico Modugno
Domenico Modugno (født 9. januar 1928, død 6. august 1994) var en italiensk sanger, låtskriver, skuespiller, regissør og politiker. Hans mest kjente sang er sannsynligvis «Nel blu dipinto di blu», bedre kjent som «Volare».
Biografi
Domenico Modugno ble født i Polignano a Mare, i Puglia. Modugno solgte flere millioner plater i hjemlandet Italia. Han opptrådte også som skuespiller.
Modugno har gitt ut i alt 30 album, 26 studioalbum, 4 konsertalbum og 8 samlealbum.
BMV Industri
BMV Industri AS, også kjent som Borkenes mekaniske verksted, var en industribedrift som holdt til på Borkenes i Kvæfjord kommune, og seinere på Stangnes i Harstad kommune. Den ble slått konkurs 4. november 2011.
Bedriften ble etablert på Borkenes i 1912. Verkstedet flytta fra Borkenes og fra et tilhørende verkstedlokale i Straumen, og tok inn i nye, moderne lokaler i Harstad i 2007. I forbindelse med flyttinga ble navnet endra fra Borkenes mekaniske verksted, til BMV Industri AS.
Bedriften produserte utstyr i rustfritt stål for fiskeindustrien, blant annet totalløsninger for både land- og havbasert fiskeforedling, samt nisjeprodukter for olje- og offshorevirksomheten. BMV Industri utvikla også vanntanker og drivstofftanker for Forsvaret. Bedriften står bak produksjonen av frihetsmonumentet Trinigon 3 i Narvik.
Daglig leder Jan-Are Gudbrandsen var eneaksjonær fra 2003, da bedriften ble redda fra konkurs.
Nordsjön (sang)
«Nordsjön», også kalt «Gamla Nordsjön», er en svensk sang i valsetakt med sjømannsmotiv. Melodi og tekst er skrevet av Martin Nilsson.
«Nordsjön» var med i KFs reklamefilm, Vi far till London, som ble spilt inn i 1935. Da hadde teksten blitt omskrevet med et Nordsjø-tema.
Sangen forbindes ofte med artisten Harry Brandelius. Brandelius, Carl Jularbos Orkester spilte inn «Nordsjön» 16. oktober 1944. Den ble utgitt på 78-platen Sonora 7215.
I 1980-årene ble det laget en musikkvideo, hvor Brandelius fremfører «Nordsjön». Den ble vist i TV-programmet Nöjesmassakern.
Andre svenske artister som har spilt inn «Nordsjön» på plate er Fred Åkerström (på albumet Sjöfolk och landkrabbor, 1978), visesangeren Stefan Lundqvist (på albumet Kustens pärlor, 2000) samt trekkspilleren Carl Jularbo.
Nordmannen Jens Book-Jenssen, Egils Dragspels-orkester spilte inn sangen på svensk i Oslo 13. oktober 1956. Den ble utgitt på 78-platen Cupol 4999.
Norske versjoner
Otto Nielsen har skrevet en norsk tekst. Den norske tittelen er «Nordsjøn».
Barbera
Barbera er Italias mest vanlige drue, og gir røde viner som både er lettere og tidligere modne enn for eksempel de basert på nebbiolo. Druen gir en vin med mye syre og preg av kirsebær, og har normalt sett lite tannin.
Naurus sambandssystem
Naurus sambandssystem består av en statseid radiokanal og samt en privat- og en statseid TV-kanal, som finnes på Nauru. Den av statseide TV-kanalen sender for det meste stoff fra CNN, mens den privateide er en sportskanal. Øyas internettservice kommer fra CenpacNet. Nauru hadde ca. 1900 hovedtelefonlinjer i bruk og ca. 6800 registrerte mobiltelefonabonnenter i 2009. Det nasjonale toppnivådomene er .nr og landet hadde 8162 internettabonnenter i 2012. Internettleverandøren i landet er CenpacNet.
Sterling White Halibut
Sterling White Halibut AS er et selskap med forretningskontor i Hjelmeland i Rogaland. Selskapet er 100 % eid av Marine Harvest A/S, har en aksjekapital på 10 millioner kroner og 38 ansatte. Selskapet driver oppdrett og markedsføring av kveite under varemerket Sterling. Selskapet ble opprettet i 2001.
Fisken oppdrettes i de dype fjordene i Ryfylke i Rogaland. Det tar fire til fem år før fisken er klar til slakt og salg til restaurant- og forbrukermarkedet.
Brukskvalitet
Brukskvalitet er Norsk språkråds anbefaling for det engelske begrepet usability. Brukskvalitet er allerede et godt innarbeidet ord på norsk innen blant annet møbeldesign og industridesign. Begrepene brukbarhet og brukervennlighet (engelsk: user friendly) blir fortsatt benyttet som oversettelser for usability.
Definisjon
Ifølge Jacob Nielsen (Usability Engineering, Addison-Wesley 1993) har et system brukskvalitet hvis det er:
Metoder for å oppnå høy brukskvalitet
Hvorvidt et produkt ender opp med høy eller lav brukskvalitet er gjerne avhengig av om de som lager produktet har kompetanse og et bevisst ønske om at dette skal skje. De første eksempler på en metodisk tilnærming til dette finner vi tradisjonelt i miljøer som lager produkter eller systemer der feilhandlinger har store konsekvenser (fly, romfart, forsvaret, kjernekraft m.fl.). Etter hvert har man sett at brukskvalitet også kan være en viktig konkurransefaktor for konsumentprodukter. Et firma som tidlig så dette var Apple Computer, der sentrale personer på 1980-tallet laget enkle metoder for å drive det de kalte "User Inspection". Etterhvert har disse metodene blitt utviklet videre slik at man allerede ved lansering av et nytt produkt kan ha kontroll på produktets brukskvalitet. Ved kundefokusert utvikling (User Centered Design) tar man utgangspunkt i en analyse av hvem som skal benytte produktet og hvilke oppgaver disse brukerne ønsker å løse. Deretter drives gjerne designprosessen mer eller mindre iterativt med praktisk uttesting av hvorvidt representative forsøkspersoner klarer å benytte produktet (i en prototyp-versjon) til å løse oppgavene. Når man ser at brukerne klarer å løse de aktuelle oppgavene, kan man anse designet som mer eller mindre ferdig. Hvis produktet realiseres i henhold til dette, kan man forvente at det vil ha høy brukskvalitet.
Topologi
Topologi (fra gresk topos, 'sted' og logos, 'lære') er en gren av moderne geometri. Denne matematiske disiplinen har tidligere gått under navnet analysis situs.
I topologien behandles topologiske rom, det vil si figurer, legemer, rom, flater, kurver og så videre, og de egenskapene som avhenger av hvordan det topologiske rommet «henger sammen». Eksempelvis er dimensjoner en topologisk egenskap, mens størrelse og plassering er ikke slike egenskaper. Topologi kan derfor betegnes som «gummigeometri». Topologi deles gjerne i to deldisipliner: punktmengdetopologi og algebraisk topologi.
Eksempelvis er en kule og en kube det samme topologiske rommet, men begge er ulik en sirkel.
Begrepet topologi blir også brukt i forbindelse med retorikk og dialektikk.
Donald (topp)
En donald er en topp i det skotske lavlandet som er over 2 000 fot over havet, tilsvarende 609,6 meter over havet og har en primærfaktor på minst 30 m (98 fot). Topper med primærfaktor på mellom 15 og 30 m kommer i betraktning dersom de har betydelig topografisk prominens, det vil si avstand til høyere topper.
Navnet kommer fra Percy Donald, som lagde listen over toppene. Listen vedlikeholdes av Scottish Mountaineering Club.
Det er 89 donalds, hvorav mange også er corbetts eller grahams.
Lists of hills in the British Isles
Politikk
Politikk (av gresk politikos, som angår byen eller staten) handler om fordeling av goder og byrder i et samfunn ved bruk av makt. Politikk er den virksomhet innen et sosialt system som innebærer at mål blir satt, prioriteringer ordnet, verdier fordelt og virkemidler valgt og anvendt. Begrepet politikk kan defineres både vidt og snevert. En vid definisjon innebærer at politikk er alle sosiale forhold som innebærer makt, styre og autoritet, mens en snever definisjon sier at politikk er offentlig beslutningsaktivitet og de rammene som leder individers og gruppers handlinger fram til offentlige vedtak. I den snevre definisjonen avgrenses politikk til det som foregår gjennom de politiske institusjonene, som valg, lovgivning, pressgruppevirksomhet, regjeringsdannelser og statsstyre, mens den vide definisjonen også ser politikk i det som foregår innen private organisasjoner, nabolag, smågrupper, familier og parforhold, i den grad det har med makt, styre og autoritet å gjøre.
Spørsmålet om hvordan begrepet skal avgrenses er mer enn en ren akademisk øvelse. Tradisjonelt har det vært vanlig å avgrense politikk fra andre sosiale prosesser ved å vektlegge at politikk dreier seg om samfunnets offentlige mål- og middelvalg. En slik tilnærming har ofte vært blitt imøtegått fra deler av den politiske venstresiden, som for eksempel peker på at private bedrifters avgjørelser kan ha minst like stor, om ikke større, betydning for privatmenneskers liv. Feminister har på sin side ønsket å trekke inn den private sfære i det politiske. Valg av begrepsforståelse tilkjennegir her et perspektiv på forholdene og ingen ordvalg er helt nøytrale.
Politisk myndighet/styresmakt
En politisk styresmakt er en organisasjon som kan vedta og håndheve lover for et gitt territorium. En styresmakt er ofte inndelt i lovgivende, utøvende og dømmende myndigheter (maktfordelingsprinsippet). Det finnes styresmakter i stater og kommuner.
Stat, nasjon, nasjonalisme
En stat er et sett institusjoner som innehar autoritet til å lage regler som styrer folket i ett eller flere samfunn og har indre og ytre suverenitet over et bestemt territorium. Ifølge Max Webers innflytelsesrike definisjon har en stat monopol på legitim bruk av fysiske tvangsmidler innen sitt territorium. En stat er mer enn en styresmakt, den er kombinasjonen av styresmaktene, befolkning og territorium.
En nasjon kan forstås som en gruppe mennesker som har en bevissthet om å utgjøre et kulturelt fellesskap, med tilknytning til et bestemt territorium, med en felles fortid og et felles prosjekt for framtida og som krever retten til nasjonal selvbestemmelse.
Det er vanlig å skille mellom et fransk, politisk og et tysk, etnsisk-kulturelt nasjonsbegrep, med røtter i henholdsvis opplysningstida og romantikken. Mens det franske har vært statsorientert, der nasjonen forstås som en statlig konstruksjon, har det tyske sett på nasjonen som noe som kom forut for staten. Den franske modellen oppfatter nasjonen som et moderne fenomen, et produkt av kulturell standardisering og assimilering fra statens side, mens den tyske ikke nødvendigvis har vært assosiert med noen bestemt stat, men snarere har tatt utgangspunkt i et allerede eksisterende kulturelt fellesskap. Dette har blant annet gitt seg utslag i at Frankrike har et mer inkluderende lovverk hva gjelder statsborgerskap enn hva har vært tilfelle i Tyskland.
Nasjonalisme er en politisk doktrine om uavhengighet og selvhevdelse for et nasjonalt fellesskap, en nasjon. Nasjonalismens mål for nasjonen kan være at den etablerer seg som selvstendig stat eller at den hevder sin suverenitet og sine interesser i konkurranse med andre stater og nasjoner.
Suverenitet
Suverenitet er en eksklusiv rett til å utøve enerådende makt over en geografisk region eller en gruppe mennesker og innehas i folkerettslig forstand av en stat. Suverenitet refererer til den avgjørende kilden for autoritet i et samfunn, til den høyeste og endelige beslutningstager. En monark som hersker over en suveren nasjon benevnes iblant som Suverenen i den nasjonen, men fra opplysningstiden av ble det vanlig å kreve at suvereniteten skulle ligge hos folket.
Makt
Makt er definert som evnen til å nå sine mål, mot andres vilje og interesser. Desto mer man oppnår av sine egne mål på tvers av andres vilje og interesser, desto mer makt har man.
Autoritet og legitimitet
Autoritet er en maktform som kjennetegnes av at den oppfattes som rettmessig og legitim av de underordnede. Autoritet gjør det mulig å få gjennomført mål mot andres interesser uten at det skjer mot deres vilje.
Legitimitet er grunnlaget for autoritet; legitimitet gjelder altså den prosess eller det bånd som et sosialt system rettferdiggjøres gjennom av sine medlemmer, slik at de styrende gis rett til å utøve makt av de styrte. Når enigheten mellom de styrende og de styrte minsker, oppstår det en legitimitetskrise. Uten et visst minimum av legitimitet, og dermed autoritet, vil myndighetene kollapse i det lange løp.
Legitimitet må holdes adskilt fra legalitet. En handling kan være lovlig uten å bli ansett som legitim. Motsatt kan en handling bli oppfattet som legitim uten å være lovlig.
Mirja Hietamies
Mirja Kyllikki Hietamies-Eteläpää (født 7. januar 1931 i Lemi, død 14. mars 2013 i Savitaipale) var en finsk kvinnelig langrennsløper som deltok i de olympiske vinterleker 1952 i Oslo og 1956 i Cortina d'Ampezzo.
Hietamies vant en olympisk sølvmedalje i langrenn under vinter-OL 1952 i Oslo. Hun kom på andreplass på 10 km bak sin landsmann Lydia Wideman.
Sverre Ingolf Haugli
Sverre Ingolf Haugli (født 23. april 1925, død 18. oktober 1986) var en norsk skøyteløper. Han representerte Jevnaker Idrettsforening, deretter Gjøvik Skøiteklub og på slutten av karrieren Oslo Skøiteklub.
Politikk
Liberalisme
Liberalisme er en ideologi med opprinnelse i opplysningstiden. Den opprinnelige liberalismen la vekt på å begrense den politiske makten og fremheve individets rettigheter.
Sverre Ingolf Haugli
Hauglis beste internasjonale plasseringer er tredjeplass i EM 1950 og fjerdeplass i VM 1951. Han tok bronse på 5,000 meter under OL i Oslo i 1952, og ble nr. 6 på 10 000 meter i 1952 og nr. 4 i 1956.
Mirja Hietamies
Hietamies døde den 14. mars 2013 i en alder av 82 år.
Politikk
Liberalisme
I dag er det flere politiske retninger som kaller seg eller blir kalt liberalistiske, deriblant libertarianisme og sosialliberalisme. Dette spekteret av «underretninger» gjør at det er vanskelig å definere liberalismen veldig snevert. Det er dessuten slik at begrepet forstås forskjellig i forskjellige regioner og land. I USA er eksempelvis liberalisme en betegnelse som brukes om venstredreide personer og grupperinger, mens det i Europa oftest brukes om de grupperinger på den politiske høyreside som ønsker stor grad av økonomisk og personlig frihet.
Sverre Ingolf Haugli
Sverre Haugli er farfar til skøyteløperne Maren og Sverre Haugli og startet etter sin slutt på skøytekarrieren opp bilforretning på Hønefoss (Saab).
Politikk
Konservatisme
Edmund Burke regnes som en av de fremste konservative teoretikere.
Sosialisme
Sosialisme er en politisk ideologi som vektlegger ønsket om økonomisk likhet mellom samfunnsmedlemmene. Tilhengere av sosialismen ser økt statlig engasjement i samfunnet som et virkemiddel til å oppnå rettferdighet. Sosialismen fremmer et optimistisk syn på muligheten for politisk styring av økonomien, men har en negativ holdning til private næringsinteresser og profittmotiver. Tilhengere av sosialismen har i motsetning til tilhengere av kapitalismen og liberalismen et negativt syn på frie markeder, ettersom de anser dem for å skape uholdbare skiller mellom rike og fattige.
Sosialisme er en bred samlebetegnelse på en rekke ideologier på venstresiden av den politiske høyre-venstre-aksen. Alt fra kommunister på ytterste venstre til sosialdemokrater identifiserer seg med sosialismen som overordnet ideologi. Betegnelsen sosialisme har også vært populær blant enkelte afrikanske nasjonalistiske grupperinger. Mange vil merke seg at enkelte fascistiske grupperinger har brukt denne betegnelsen, blant annet nazistene. De har da imidlertid lagt noe ganske annet i betegnelsen enn hva de andre gruppene har gjort.
Nazisme og fascisme
Fascismen var en slags italiensk variant av nazismen, men skilte seg likevel fra denne på en del områder. Fascismen var primært en økonomisk og politisk doktrine sentrert rundt ideen om staten som nasjonens og sivilisasjonens bærende enhet; den manglet imidlertid nazismens fokus på rasen. Selv om nazistene kopierte mange av de politiske metodene og organisasjonsformene som fascistene hadde utviklet før dem, så de ikke på disse som en verdi i seg selv – men som et middel for å sikre det tyske folk livsrom og bevare den "ariske rase" Mussolini selv var ingen rasist, og la ikke skjul på sin forakt for den tyske rasismen. Dette gjaldt også Mosley i England, som med jevne mellomrom utviste folk med anti-semittistiske og rasistiske holdninger fra partiet.
Anarkisme
Anarkisme er en politisk og filosofisk bevegelse som går inn for å fjerne, eller i stor grad minske, alle former for maktstrukturer. Begrepet anarki blir ofte brukt nedsettende om tilstander preget av lovløshet, uregjerlighet eller kaos. Disse koblingene blir avvist av tilhengere av anarkismen. De oppfatter snarere anarki som en tilstand hvor folk lever i samfunn og styrer seg selv, uten hierarkisk organisasjon, politisk, administrativt og økonomisk, altså styring basert på horisontal organisering.
Feminisme
Feminisme er en sammensatt samling av sosiale teorier som særlig tar opp kvinners sosiale, politiske og økonomiske situasjon. Som sosial bevegelse fokuserer feminismen særlig på å avgrense eller fjerne kjønnsdiskriminering, og å fremme kvinners rettigheter og interesser i samfunnet.
Pesten i London 1665
Pesten i London 1665, på engelsk kjent som The Great Plague («Den store pesten») var en voldsom epidemi som varte fra 1665 til 1666. Det var det siste store utbruddet av byllepest som skjedde i England. Det skjedde innenfor en århundrelang periode av den andre pestpandemi, en omfattende periode av tilbakevendende epidemier av byllepest som begynte i Europa i 1347, det første året med Svartedauen, et utbrudd som synes å ha omfattet andre former som lungepest, og varte til 1750.
Den store pesten drepte beregnet rundt 100 000 mennesker, bortimot en fjerdedel av Londons befolkning. Pesten var forsaket av Yersinia pestis, en bakterie som tilhører familien enterobakterier, som forårsaker byllepest og lungepest. Den er vanligvis overført via bittet til infiserte lopper på rotter. Selv om omfanget var langt mindre enn den tidligere Svartedauen, huskes den i Storbritannia som «Den store pesten» ettersom den var det siste store utbruddet av pest i Europa.
Utbruddet
Innen juli 1665 hadde pesten kommet til City of London. Kong Karl II og hans familie og hoff flyktet til Oxford, mens overborgermesteren og aldermennene ble i byen. Mange handelsmenn og håndverkere flyktet fra byen, og et stort antall butikker og verksteder ble derfor stengt. Etterhvert som pesten herjet stadig kraftigere utover sommeren kom stadig flere overlevende seg ut av byen, og få andre enn geistlige, leger og apotekere ble igjen. Pestleger gikk gjennom gatene og så til rammede; mange av dem var ikke utdannet som leger, men gjorde det beste de kunne.
Det ble innført flere offentlige tiltak. Leger ble betalt av byforvaltningen, og det ble laget ordninger for forsvarlige begravelser. Man beordret også at peiser og bål skulle brenne døgnet rundt i håp om at dette skulle rense luften, og man brente duftsterke ting som pepper, humle og røkelse. Innbyggerne, og spesielt barna, ble oppfordret til å røke tobakk og marihuana.
Det var uunngåelig at pesten også nådde andre deler av landet. Det mest kjente eksempelet er landsbyen Eyam i Derbyshire, der pestsmitten kom med en pakke med tøy som var blitt sendt fra London. Landsbyboerne innførte karantene for å stoppe spredningen. De lyktes med det, slik at det ble få dødsfall i omegnen, men i selve landsbyen døde omkring halvparten av innbyggerne.
Ifølge offisielle tall steg dødstallene i London fra 1000 i uken til mer enn 2000 i uken og nådde et høydepunkt i september med 7000 i uken. Pesten begynte så å slippe taket. I februar 1666 var det trygt for kongen og hans følge å vende tilbake. Det var et mindre utbrudd i Frankrike, hvor pesten døde ut neste vinter.
Det var fortsatt spredte tilfeller utover sommeren og høsten, inntil september 1666. Den 2. og 3. september ble London herjet av den store bybrannen. De tettest befolkede områdene brant ned, og rottene ble enten brent eller rømte. Pesten stoppet dermed opp. Etter brannen ble det lagt planer om å bygge opp byen med bredere gater og et enkelt kloakksystem. Det ble også forbudt med halmtak i byen, ettersom disse var perfekte hjem for rotter. Dette forbudet er bevart i moderne lover, og ved byggingen av Globe Theatre i 1997 måtte det gis en dispensasjon.
Samuel Pepys, som hadde en betydningsfull posisjon i admiralitetet, ble værende i London og ga en samtidige redegjørelse av pesten i sin dagbok. Den 30. april skrev han: «Stor frykt om sykdommen, her i City er det sagt at to eller tre hus allerede er stengt. Gud bevare oss alle!» Daniel Defoe skrev i 1722 den fiktive, men realistiske fortellingen A Journal of the Plague Year.
Hanah
Linn Christel Hanah Johnsen (født 7. desember 1984 i Tokyo, Japan) bedre kjent som Hanah, er en norsk sanger.
Bakgrunn
Faren hennes er Jørn Johnsen, daglig leder i firmaet Norsk Underholdningsindustri (som var deleier i det første plateselskapet der Hanah hadde kontrakt) og tidligere direktør i PolyGram Records' avdelinger i Japan, Tyskland og Norge.
Karriere
Hun signerte kontrakt med plateselskapet daWorks Records i 2000 og senere med plateselskapene Innovation/EMG Records og Trans Continental Records (i USA) våren 2001. (Platemerket EMG Records eies av plateselskapet CNR Music, fra Nederland. ) Hun ga ut singelen Hollywood Lie i 2001.
I et rettslig forlik i november 2001 ble det besluttet at det første albumet skulle utgis i Norge (av EMG Records avdeling i Norge) og at utgivelsen i andre land skulle stanses.
Hennes manager var Brian Lane.
Gneis
Gneis er en metamorf bergart, det vil si at den er omdannet fra en annen eller flere andre bergarter, etter å ha vært utsatt for stort trykk og varme. Gneis inneholder derfor de samme mineralene som de bergartene den er dannet av.
Gneiser inneholder i hovedsak kvarts, biotitt, granat og plagioklas.
På grunn av at den har vært utsatt for trykk og varme har den fått endret sin struktur, den har blitt lagdelt og fått et bølget og flammet utseende. Lagdelingen og det bølgete utseendet kommer av at de opprinnelige bergartene i ulik grad er blitt blandet. Også de tekniske egenskapene som spaltbarhet, trykk- og bøyestrekkfasthet kan være kraftig endret i forhold til utgangspunktet.
Gneis er en vanlig bergart flere steder i Norge. Det er mange kvaliteter og typer gneis. De har ulike navn, avhengig av innholdet (mengde) av opprinnelige bergarter. Vi snakker ofte om båndgneis.
Båndgneis
Båndgneis er en type gneis med nokså regelmessig veksling av lag med forskjellig sammensetning og struktur. Hvert enkelt av lagene er ikke tykkere enn en meter. Som gneiser for øvrig, er båndgneisene sterkt omdannede bergarter. Enkelte båndgneis er dannet fra opprinnelige lagdelte sedimenter og vulkanske avleiringer, andre er svært utklemte bergarter eller har hatt en mer sammensatt og ofte ukjent opprinnelse.
Gneisgranitt
Granitt er en vanlig bergart i Norge, og mye av den norske gneisen er omdannet fra granitt. Gneisgranitt er en blandingsbergart, som har oppstått når omdanningen (metamorfosen) ikke er fullstendig, men i grenseland mellom en metamorf bergart og en magmatisk bergart. Slike blandingsbergarter har ofte et stripet utseende og kan være sterkt lagdelt.
Flere farger
Farger oppstår etter hvilke mineraler bergartene er dannet fra.
Kjente norske forekomster av gneis
Flere steder er det steinbrudd som tar ut gneis. Disse gneisene har som regel navn (handelsnavn) etter stedet for hvor steinbruddet ligger.
Latinsk kors
Et latinsk kors er et kors med øverste korsarm kortere enn de andre og nederste korsarm lengre. Denne korsformen er blant de mange som er brukt til religiøse og magiske symboler og figurer. Vi finner latinsk kors i bl.a. malerier, skulpturer og annen kunst, i flagg, våpenskjold, bumerker, mønstre, ornamenter m.m.
Det latinske korset er idag mest vanlig som symbol for de vestlige kristne kirkesamfunnene. En alminnelig folkelig oppfatning er at det var et slikt kors som Jesus Kristus ble henrettet på. Forskere har reist tvil om dette og flere antar at korsfestelsen i stedet var på et T-formet «taukors»; se kors.
Et omvendt latinsk kors kalles Peterskors etter apostelen Peter. Et liggende latinsk kors kalles et Filipkors.
Bildegalleri
Flere eksempler på kors som er dels latinsk kors og dels helt andre korsformer, bl.a. med sirkel, ekstra og skrå tverrbjelke samt korsarmer som ender i anker- eller kløverbladsform:
Eksterne lenker
الصليب المسيحي Kristana kruco 십자가 Križ (kršćanstvo) Kruus Kruis (christendom) Cruz Cristã Christian cross Krščanski križ 聖十字
MS «Red Star 1»
MS «Red Star 1» er en bilferge som trafikkerer strekningen mellom Brindisi i Italia og Vlorë i Albania. Den drives av rederiet Red Star Ferries og eies av North Bay Transportes Maritimos Ltd i Panama. Den har vært i deres eie siden 2007. Fergen seilte tidligere ruten mellom Moss i Norge og Skagen i Danmark for rederiet Saga Line under navnet MS «Sagafjord».
Golem
Golem (hebraisk: ) er i jødisk mytologi og middelaldersk folketro et levende, menneskeliknende vesen laget av et dødt materiale, ofte leire. Golem betegner også et foster i Bibelens salme 139,16, en ukultivert person i Mishna, og en uformet masse i jødisk mystikk, kabbala. Navnet kommer sannsynligvis fra ordet gelem som betyr «råmateriale».
Kunstig menneske i europeisk jødedom
De tidligste historiene om golemer kommer fra tidlig jødedom. De ble skapt av hellige mennesker som ville prøve å komme nærmest mulig Gud og oppnå noe av hans makt og klokskap. Dette innebar blant annet evnen og muligheten til å skape liv. Likevel ville vesnene en hellig person skapte, bare bli som en skygge sammenlignet med Guds skaperverk. En grunnleggende svakhet ved golemene var for eksempel at de ikke kunne snakke. Å ha en golem som tjener ble ansett som det sikreste tegnet på hellighet og klokskap, og opp gjennom middelalderen er det mange historier om golemer som tilhørte framtredende rabbier.
Med tiden ble golemen tillagt flere egenskaper. I mange historier er golemen utstyrt med magiske eller religiøse innskrifter som holder den i live. Eksempler på dette er å skrive Guds navn i pannen eller på en leirtavle under golemens tunge, eller å skrive ordet emet («sannhet») i pannen. Ved å stryke ut første bokstav og slik endre emet til met («død») kunne man ødelegge eller deaktivere golemen.
Golemen fra Praha
Særlig kjent er golemen fra Praha som ifølge folkelige anekdoter skal ha blitt skapt av Judah Loew ben Bezalel (1525-1609), en jødisk mystiker og ledende rabbiner i byen. Dette var et vesen formet av leire og gjort levende ved hjelp av mystiske krefter og esoterisk kunnskap slik Gud skapte Adam. Legenden, som først kom på trykk bortimot 200 år etter at Loew døde, hevder at han skapte golemen for forsvare jødene i Praha-gettoen fra antisemittiske angrep, særlig påstander om blodkrenkelser (påstanden om at jøder stjal kristne barn for å bruke barnas blod i ikke-kristne ritualer). Ifølge jødisk folkeminne skal golem ha vokst, blitt stadig mer voldelig, drept ikke-jøder og spredt frykt. En annen historie forteller om en golem som ble forelsket, men som ble et fryktelig uhyre da kjærligheten ble avvist. Varianter av denne fortellingen beskriver hvordan golemen til sist vendte seg mot sin skaper og også angrep jøder.
Golem i kunst og populærkultur
Det mest kjente eksemplet på bruk av skikkelsen innen litteraturen er boka Golem skrevet av Gustav Meyrink i 1914. Figuren er ellers behandlet i mange bøker, filmer og kunstverk, og har inspirert forestillinger og fortellinger om tilsvarende monstre skapt av mennesker. Av filmversjoner kan nevnes den tyske stumfilmen Der Golem, wie er in die Welt kam fra 1920. Det er en ekspresjonistisk skrekkfilm med regissøren og manusforfatteren en Paul Wegener i tittelrollen.
Aalunnguup atuarfia
Aalunnguup atuarfia er den eneste skolen i bygden Kangerluk i Qeqertarsuaq kommune.
Kangerluk ligger på øya Disko, på vestkysten av Grønland. Bygden har bare ca. 50 innbyggere, og skolen har bare 5 elever. Skolen dekker 1. til 10. klassetrinn, etter dette må elevene fortsette skolegangen i kommunens eneste by, Qeqertarsuaq.
Eksterne lenker
Aalunnguup atuarfia
Kurt Børset
Kurt Børset (født 21. mai 1973) er en norsk tidligere skihopper som representerte Løkken IF.
Han deltok i fem verdenscuprenn i perioden 1994–1998. Hans beste plassering kom i skiflygings-VM i Planica 20. mars 1994, der han ble nummer 8. Dette rennet var også en del av verdenscupen. Sammenlagt i verdenscupen ble han nummer 59 i sesongen 1993-94.
Luzern
Luzern (fransk: Lucerne) er en by i midten av Sveits.
Kurt Børset
Han ble norgesmester for lag med Sør-Trøndelag i 1995 og 1998.
Luzern
Byen er hovedstad i kantonen Luzern, og ligger ved Vierwaldstättersjøen med en kjent trebro og med utsikt over fjellene Pilatus og Rigi.
Lisbet Rugtvedt
Lisbet Rugtvedt (født 3. juli 1967 i Skien) er en norsk organisasjonskvinne og politiker (SV).
Hun ledet Sosialistisk Ungdom mellom 1990 og 1992. Fra 1994 til 1995 var hun byrådssekretær for byråd Terje Kalheim i Oslo kommune. Rugtvedt møtte fast på Stortinget som vararepresentant for Erik Solheim fra han ble utnevnt til fredsmegler på Sri Lanka i 2000 og fram til stortingsvalget i 2001. Rugtvedt satt i Stortingets utenrikskomité. Fra 2005 til 2011 var hun statssekretær for statsrådene Øystein Djupedal, Bård Vegar Solhjell og Kristin Halvorsen i Kunnskapsdepartementet.
I 2012 tiltrådte Rugtvedt som generalsekretær i Nasjonalforeningen for folkehelsen.
Rugtvedt har mellomfag i idéhistorie fra Universitetet i Oslo og har tidligere arbeidet som politisk rådgiver for SV, informasjonsrådgiver i Redd Barna, prosjektmedarbeider i LNU og barnehageassistent.
Pat Rice
Patrick James Rice (født 17. mars 1949 i Belfast) er en nordirsk fotballspiller og trener.
Spilleren
Pat Rice har tilbrakt mesteparten av sin fotballkarriere hos Arsenal. Han ble født i Belfast, men vokste opp i London. Etter å ha arbeidet hos en grønnsakshandler på Gillespie Road, kom han til Arsenal som læregutt i 1964. Han debuterte i Ligacupen mot Burnley, 5. desember 1967. Som høyre back var han en solid spiller på Arsenal gjennom hele 1970-tallet, og ble til slutt kaptein på laget. Rice var med på å vinne Messbycupen i 1970 og var med på «the Double»-vinnende laget i 1971. Han spilte i fem FA-cupfinaler, men var bare med på å vinne to (1971 og 1979).
Etter å ha spilt 528 kamper for «the Gunners» så flyttet han til Watford i 1980. Der spilte han 137 kamper, og var med på opprykket til første divisjon. Han ble kaptein på laget før han gav seg som aktiv spiller i 1984. Rice spilte også 49 kamper for Nord-Irland mellom 1968 og 1979.
Treneren
Rice kom tilbake til Arsenal i 1984 som trener for ungdomslaget, en jobb han hadde i 12 år, og ledet laget til seier i FA Youth Cup i 1988 og 1994. I september 1996 var Rice for en kort periode midlertidig manager etter at Stewart Houston sluttet i klubben (Houston var da selv midlertidig manager etter at Bruce Rioch fikk sparken). Rice ledet laget i tre ligakamper (Arsenal vant alle tre) og i 3-2 tapet mot Borussia Mönchengladbach hjemme i UEFA-cupen. Etter at Arsene Wenger tok over som manager senere den måneden, ble Rice assisterende manager i klubben. Den jobben hadde han frem til hans siste kamp, 13. mai 2012. Kampen som ble spilt borte mot mot West Bromwich Albion FC endte 3-2 i favør Arsenal og sikret 3.-plassen i den hjemlige ligaen den sesongen. Rice har spilt en viktig rolle i klubbens suksess på slutten av 1990-tallet og inn i det nye årtusenet, bl.a. «the Double» i 1998 og 2002, og Arsenals uslåelige ligasesong i 2003–04. Han har æren av (sammen med keepertreneren Bob Wilson) å ha vært med på, som spiller eller trener, alle de tre «the Double»-titlene som Arsenal har tatt.